als_Latn dik_Latn nus_Latn
Krasniqi kujton trajnerin e tij të ndjerë (video)
Luan Krasniqi thotë se është i lumtur që pati rastin të punojë me Fritz Sdunek.
Boksieri kosovar, Luan Krasniqi, ka kujtuar ish-trajnerin e tij, Fritz Sdunek, i cili sot ndërroi jetë.
Sdunek është trajneri më i mirë që ka pasur ndonjëherë boksi gjerman, duke nxjerr nga palestra e tij shumë kampionë, përfshirë Luanin.
“Kjo është një ditë pikëlluese. Jo vetëm për mua, por për të gjithë. Fritz Sdunek ka vdekur. Ai jo vetëm që ishte një trajner i mrekullueshëm, por një njeri i pashoq”, u shpreh Krasniqi.
“Jam krenar që e kam njohur atë. Ngushëllimet e mia shkojnë për familjen e tij, duke uruar që të jenë të fortë”, shtoi tutje Luani.
Legjenda e boksit evropian, Fritz Sdunek, ka ndërruar jetë pas një sulmi në zemër.
Gjermania sot është në zi. Trajneri më i madh i boksit që ka jetuar ndonjëherë në këtë vend sot ndërroi jetë.
Fritz Sdunek vdiq sot pasi katër ditë qëndroi në një nga spitalet gjermane me probleme në zemër. Ai vdiq pas një sulmi kardiak, raporton Bild.
Ndryshe, Sdunek ishte trajneri i vëllezërve Vitali e Wladimir Klitschko Klitschko si dhe Luan Krasniqit. Me Vitalin ai stërviti deri në pensionimin e këtij të fundit, teksa me Wladimirin nga viti 1996 gjerë më 2004.
Ai gjithashtu stërviti kampionin botëror, Artur Gregorian, duke qenë një nga trajnerët më të shquar që ka njohur historia e boksit.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn